พอนคตสึ ฟูคิอิน โตะ ซาเคโตะ ทาเกะ งะ ฟูเทกิเซตสึ นะ เจเค โนะ ฮานาชิ

เป็นซีรีส์มังงะญี่ปุ่นที่เขียนและวาดภาพโดยทาคุมะ โยโกตะ ซีรีส์นี้เริ่มตีพิมพ์ลงในนิตยสารโชเน็ง ซิริอุส รายเดือนของสำนักพิมพ์โคดันชะในเดือนมีนาคม พ.ศ. 2562 และได้รับการรวบรวมเป็นเล่มรวม (ทังโกบง) จำนวน 19 เล่ม ณ เดือนธันวาคม พ.ศ. 2568 ซีรีส์อนิเมะทางโทรทัศน์ที่ผลิตโดยสตูดิโอซีโร-จี มีกำหนดออกอากาศในเดือนเมษายน พ.ศ. 2569

 เรื่องย่อ 
เรื่องราวเกี่ยวกับโทโกะ ซากุระไดมอน หัวหน้าห้องเรียนที่มีนิสัยชอบลงโทษนักเรียน เขาขัดแย้งกับโปเอมุ โคฮินาตะ นักเรียนสาวเกลอยู่ตลอดเวลา เนื่องจากเธอฝ่าฝืนกฎระเบียบของโรงเรียน อย่างไรก็ตาม หลังจากที่ทั้งสองได้เรียนในชั้นเรียนเสริม โปเอมุพบว่าโทโกะอ่อนด้อยด้านวิชาการ โดยเฉพาะอย่างยิ่งในวิชาคณิตศาสตร์ ทั้งสองจึงก่อให้เกิดความสัมพันธ์ที่ซับซ้อน โดยต่างฝ่ายต่างรู้จุดอ่อนของอีกฝ่าย

 ตัวละคร 

เขาเป็นหัวหน้าห้องและเป็นคนเข้มงวดมาก ด้วยเหตุนี้ เขาจึงไม่ค่อยชอบโปเอมู มักดุเธออยู่เสมอเพราะไม่ปฏิบัติตามกฎของโรงเรียน นักเรียนหลายคนมองเขาในแง่ลบเพราะความเข้มงวดของเขา มักมองว่าเขา "น่าเบื่อ" ตรงกันข้ามกับบุคลิกที่เข้มงวดของเขา เขาขาดความสามารถทางด้านวิชาการ โดยเฉพาะอย่างยิ่งมีปัญหาด้านคณิตศาสตร์ แม้ว่าความสัมพันธ์ในช่วงแรกกับโปเอมูจะไม่ลงรอยกัน แต่ต่อมาพวกเขาก็เริ่มมีใจให้กัน

เธอเป็นเด็กสาวที่มีรูปลักษณ์แบบสาวเกล ซึ่งโทโกะมักดุเธอเรื่องที่เธอใส่กระโปรงสั้นและย้อมผมสีบลอนด์ เธอทะเลาะกับโทโกะบ่อยครั้ง แต่เมื่อเวลาผ่านไปเธอก็เข้าใจเขามากขึ้น เธออายชื่อของตัวเองเพราะการออกเสียงที่แปลก และเธอรู้สึกรำคาญเมื่อโทโกะเรียกเธอด้วยชื่อจริง ด้วยเหตุนี้ เธอจึงตัดสินใจเรียกโทโกะด้วยชื่อจริงเช่นกัน ต่อมาเธอก็เริ่มมีใจให้โทโกะด้วย เพื่อนบางคนเรียกเธอว่า "โปเอะ"

 สื่อ 
 มังงะ 
พอนคตสึ ฟูกิอิน โตะ ซาเกโตะ ทาเกะ งะ ฟุเทกิเซตสึ นะ เจเค โนะ ฮานาชิเขียนและวาดภาพโดยทาคุมะ โยโกตะ เริ่มตีพิมพ์ในนิตยสารโชเน็ง ซิริอุส รายเดือนของสำนักพิมพ์โคดันชะเมื่อวันที่ 26 มีนาคม พ.ศ. 2562 ณ เดือนธันวาคม พ.ศ. 2568 ซีรีส์นี้ได้รับการรวมรวมตีพิมพ์เป็นเล่มรวม (ทังโกบง) จำนวน 19 เล่ม

 อนิเมะ 
ได้มีการประกาศดัดแปลงเป็นซีรีส์อนิเมะทางโทรทัศน์เมื่อวันที่ 8 เมษายน 2568 ผลิตโดยสตูดิโอซีโร-จี และไดจิ อิวานากะเป็นผู้กำกับ ส่วนโย ฮิมุโระรับหน้าที่เป็นผู้ออกแบบตัวละคร มาซาฮิโร โยโกทานิรับหน้าที่เป็นควบคุมดูแลบทและเขียนบท ร่วมกับทากาฮิโตะ โอนิชิ และโทโมโกะ คอนปารุ คันกิ อิวาโมโตะ, ฮิซาชิ เทนคิว, ทาคาชิ โทริยามะ และโยชิอากิ คิตาซึเมะเป็นผู้แต่งเพลงประกอบ ซีรีส์เรื่องนี้มีกำหนดออกอากาศทางช่องโตเกียวเอ็มเอ็กซ์และช่องบีเอส อาซาฮีในเดือนเมษายน พ.ศ. 2569

 ดูเพิ่ม 
ซูเบเตะ โนะ จินรุย โอะ ฮาไก ซูรุ. โซเรระ วะ ไซเซ เดคิไน. ซีรีส์มังงะอีกชุดหนึ่งที่วาดภาพโดยทาคุมะ โยโกตะ
เซซูจิ โอะ พิน! โตะ ~ ชิกาโกะ เคียวงิดันซึบุ เอะ โยโคโซะ ~ ซีรีส์มังงะอีกชุดหนึ่งที่วาดภาพโดยทาคุมะ โยโกตะ

 อ้างอิง 

 แหล่งข้อมูลอื่น 

  ที่ "แมกกาซีน พอค-คิท พ็อคเก็ต" 


หมวดหมู่:มังงะที่ตีพิมพ์ในปี พ.ศ. 2562
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2569
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:ซีรีส์อนิเมะที่สร้างจากมังงะ
หมวดหมู่:มังงะของสำนักพิมพ์โคดันชะ
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:การ์ตูนญี่ปุ่นแนวโชเน็ง
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:ซีโร-จี